stanford-oval/wikipedia huggingface dataset:
อุทยานแห่งชาติเกรตเบซิน

ยอดเขาวีลเลอร์
อุทยานแห่งชาติเกรตเบซิน (Great Basin National Park) ตั้งอยู่ในรัฐเนวาดา ประเทศสหรัฐอเมริกา มีเนื้อที่ 312.3 ตารางกิโลเมตร หรือ 195,187.5 ไร่ก่อตั้งขึ้นเมื่อปี พ.ศ. 2509 อุทยานแห่งชาติเกรตเบซิน ตั้งอยู่ในป่าแห่งชาติฮัมโบลด์ต ทางลาดเขาด้านใต้มีภูมิทัศน์ทีสวยงาม มียอดเขาสูงชื่อว่ายอดเขาวีลเลอร์ ซึ่งสูงถึง 3982 เมตร แม้ฤดูร้อนก็ยังมีหิมะปกคลุม ส่วนทางลาดเขาด้านตะวันออกมีถ้ำเลห์แมนซึ่งจัดเป็นอนุเสาวรีย์สถานแห่งชาติ ภายในถ้ำมีหินงอกหินย้อยที่สวยงาม และมีการค้นพบสิ่งประดิษฐของชาวอินเดียนแดงรวมทั้งที่ฝั่งศพสมัยก่อนประวัติศาสตร์ในถ้ำอีกด้วย
อิโยเต็ตสึ

| --- | --- |

รถไฟและรถรางของอิโยเต็ตสึสบกันที่สถานีโอเตมาจิ
ชื่อทางการค้า: อิโยเต็ตสึ (ญี่ปุ่น: 伊予鉄; โรมาจิ: Iyotetsu)
ชื่อท้องถิ่น: 伊予鉄道株式会社
อุตสาหกรรม: การขนส่ง
ก่อตั้ง: 14 กันยายน ค.ศ. 1887 (1887-09-14) ทากาฮามะ ชิโกกุ ประเทศญี่ปุ่น
ผู้ก่อตั้ง: Kobayashi Nobuchika 
สำนักงานใหญ่: 4-4-1 มินาโตมาจิ, มัตสึยามะ จังหวัดเอฮิเมะ, ญี่ปุ่น
เว็บไซต์: www.iyotetsu.co.jp
บริษัท อิโยเต็ตสึ จำกัด (ญี่ปุ่น: 伊予鉄株式会社; โรมาจิ: Iyotetsu kabushiki gaisha) เป็นบริษัทให้บริการขนส่งหลักในเมืองมัตสึยามะ จังหวัดเอฮิเมะ ประเทศญี่ปุ่น ดำเนินธุรกิจขนส่งทางรางทั้งรถไฟรางหนัก รถราง และรถประจำทาง ทั้งยังมีบริษัทในเครืออีกหลายแห่ง เช่น ธนาคาร ห้างสรรพสินค้า บริษัทตัวแทนท่องเที่ยว และธุรกิจอื่น ๆ
ประวัติ

บริษัทก่อตั้งขึ้นเมื่อวันที่ 14 กันยายน ค.ศ. 1887 เริ่มเปิดเดินรถไฟสายทากาฮามะเมื่อวันที่ 28 ตุลาคม ค.ศ. 1888 นับเป็นรถไฟสายแรกบนเกาะชิโกกุ และเป็นบริษัทรถไฟเอกชนแห่งที่สามของประเทศญี่ปุ่น ชื่อบริษัทตั้งตามชื่ออดีตจังหวัดอิโยะ ซึ่งเป็นอดีตหน่วยการปกครองในภูมิภาคดังกล่าว มีการเปิดเดินรถรางไฟฟ้าครั้งแรกเมื่อ ค.ศ. 1911 เดิมรางมีขนาด 1,435 มิลลิเมตร และถูกเปลี่ยนเป็นรางขนาด 1,067 มิลลิเมตรทั้งหมดใน ค.ศ. 1923 เป็นต้นมา
การบริการ > รถไฟ

บริษัทอิโยเต็ตสึมีเส้นทางรถไฟเปิดให้บริการทั้งหมด 3 สาย ได้แก่
■ สายทากาฮามะ: ทากาฮามะ — เมืองมัตสึยามะ ความยาว 9.4 กิโลเมตร
■ สายโยโกงาวาระ: สถานีเมืองมัตสึยามะ — โยโกงาวาระ ความยาว 13.2 กิโลเมตร
■ สายกุนจู: สถานีเมืองมัตสึยามะ — ท่าเรือกุนจู ความยาว 10.7 กิโลเมตร
นอกจากนี้ยังมีทางรถไฟสายอิโยะทาจิบานะ (ทางแยกของสายทากาฮามะ) — โมริมัตสึ ความยาว 4.4 กิโลเมตร เดินรถครั้งแรกเมื่อ ค.ศ. 1896 แต่ยกเลิกการให้บริการใน ค.ศ. 1965
การบริการ > รถราง

บริษัทอิโยเต็ตสึมีเส้นทางรถรางเปิดให้บริการทั้งหมด 5 สาย ได้แก่
สายโจฮากุ: โคมาจิ — เฮวาโดริ 1
สายโจนัง:  บ่อน้ำพุร้อนโดโงะ — นิชิโฮริบาตะ, คามิอิจิมัง — เฮวาโดริ 1
สายฮมมาจิ: นิชิโฮริบาตะ — ฮมมาจิ 6
สายโอเตมาจิ: นิชิโฮริบาตะ — สถานีเจอาร์มัตสึยามะ — โคมาจิ
สายฮานาโซโนะ: สถานีเมืองมัตสึยามะ — มินามิโฮริบาตะ
มีรถรางให้บริการอยู่ 5 เส้นทาง ได้แก่
■ เส้นทาง 1 - วนตามเข็มนาฬิกา: สถานีเมืองมัตสึยามะ → สถานีเจอาร์มัตสึยามะ → คิยาโจ → เท็ปโปโจ → โอไกโด → สถานีเมืองมัตสึยามะ
■ เส้นทาง 2 - วนทวนเข็มนาฬิกา: สถานีเมืองมัตสึยามะ → โอไกโด → เท็ปโปโจ → คิยาโจ → สถานีเจอาร์มัตสึยามะ → สถานีเมืองมัตสึยามะ
■ เส้นทาง 3: บ่อน้ำพุร้อนโดโงะ — โอไกโด — สถานีเมืองมัตสึยามะ
■ เส้นทาง 5: บ่อน้ำพุร้อนโดโงะ — โอไกโด — สถานีเจอาร์มัตสึยามะ
■ เส้นทาง 6: บ่อน้ำพุร้อนโดโงะ — โอไกโด — ฮมมาจิ 6
การบริการ > รถประจำทาง

บริษัทอิโยเต็ตสึให้บริการรถประจำทาง เชื่อมการเดินทางระหว่างเมืองมัตสึยามะกับหัวเมืองต่าง ๆ ได้แก่ โตเกียว โอซากะ ฟูกูยามะ ทากามัตสึ โทกูชิมะ และโคจิ นอกจากนี้ยังมีการให้บริการรถประจำทางทั้งในเขตเมืองและรอบเมืองมัตสึยามะ
ขบวนรถ > รถไฟรางหนัก

| ลำดับ | รูป | รุ่น | ปี | ชุด | หมายเหตุ |
| --- | --- | --- | --- | --- | --- |
| 1. |  | อิโยเต็ตสึ 700 ซีรีส์ | ค.ศ. 1987 | 2–3 คัน | เดิมคือเคโอ 5000 ซีรีส์ |
| 2. |  | อิโยเต็ตสึ 610 ซีรีส์ | ค.ศ. 1995 | 2 คัน |  |
| 3. |  | อิโยเต็ตสึ 3000 ซีรีส์ | ค.ศ. 2009 | 3 คัน | เดิมคือเคโอ 3000 ซีรีส์ |
ขบวนรถ > รถราง

| ลำดับ | รูป | รุ่น | ปี | หมายเหตุ |
| --- | --- | --- | --- | --- |
| 1. |  | โมฮะ 50 | ค.ศ. 1951 |  |
| 2. |  | โมฮะ 2000 | ค.ศ. 1964 |  |
| 3. |  | บตจังเรชชะ | ค.ศ. 2001 |  |
| 4. |  | โมฮะ 2100 | ค.ศ. 2002 |  |
| 5. |  | โมฮะ 5000 | ค.ศ. 2017 | เดินรถเมื่อวันที่ 21 กันยายน ค.ศ. 2017 |
แหล่งข้อมูลอื่น

เว็บไซต์ทางการ (ในภาษาญี่ปุ่น)
แผนที่เส้นทางรถไฟทั้งสามสาย
แผนที่เส้นทางรถรางทั้งห้าเส้นทาง
อ็อม ยุน-ช็อล

| --- | --- |
อ็อม ยุน-ช็อล
ฮันกึล: 엄윤철
ฮันจา: 嚴潤哲
อาร์อาร์: Eom Yuncheol 
เอ็มอาร์: Ŏm Yunch'ŏl 
อ็อม ยุน-ช็อล (เกาหลี: 엄윤철; ฮันจา: 嚴潤哲; อาร์อาร์: Eom Yuncheol; เอ็มอาร์: Ŏm Yunch'ŏl; 18 พฤศจิกายน ค.ศ. 1991 —) เป็นนักยกน้ำหนักชาวเกาหลีเหนือ เขาได้รับรางวัลเหรียญทองจากการแข่งขันโอลิมปิกฤดูร้อน 2012 ในประเภท 56 กก. ชาย
แหล่งข้อมูลอื่น

Eom Yun-chol at Sports-Reference.com
หม่อมเจ้าพร้อม ลดาวัลย์

| หม่อมเจ้าพร้อม ลดาวัลย์ |
| --- | --- |
หม่อมเจ้า ชั้น 3
เจ้าอาวาสวัดเทพศิรินทราวาส
ดำรงตำแหน่ง: พ.ศ. 2437 — พ.ศ. 2441
ก่อนหน้า: พระวินัยรักขิต (นาม กาฬนาโม)
ถัดไป: สมเด็จพระพุทธโฆษาจารย์ (เจริญ ญาณวโร)

ประสูติ: 23 มกราคม พ.ศ. 2413
ชีพิตักษัย: 28 มกราคม พ.ศ. 2498 (85 ปี) ตำหนัก ถนนกรุงเกษม
พระบุตร: 9 คน
ราชสกุล: ลดาวัลย์
ราชวงศ์: จักรี
พระบิดา: พระเจ้าบรมวงศ์เธอ กรมหมื่นภูมินทรภักดี
พระมารดา: หม่อมมาลัย ลดาวัลย์ ณ อยุธยา
หม่อมเจ้าพร้อม ลดาวัลย์ (23 มกราคม พ.ศ. 2413 — 28 มกราคม พ.ศ. 2498) เป็นราชบัณฑิตและอดีตพระราชาคณะชั้นธรรมเจ้าอาวาสวัดเทพศิรินทราวาสราชวรวิหาร
ประวัติ > ปฐมวัย

หม่อมเจ้าพร้อม ลดาวัลย์ เป็นพระโอรสลำดับที่ 38 ในพระเจ้าบรมวงศ์เธอ กรมหมื่นภูมินทรภักดี ประสูติแต่หม่อมมาลัย เมื่อวันเสาร์ แรม 6 ค่ำ เดือนยี่ ปีมะเส็ง ตรงกับวันที่ 23 มกราคม พ.ศ. 2412 (แบบสากลคือ พ.ศ. 2413)
ประวัติ > ผนวช

หลังจากเกศากันต์ในปีมะเมีย พ.ศ. 2425 หม่อมเจ้าพร้อมได้ผนวชเป็นสามเณร ณ พระอุโบสถ วัดพระศรีรัตนศาสดาราม โดยสมเด็จพระวันรัตน์ (ทับ พุทฺธสิริ) วัดโสมนัสราชวรวิหาร เป็นพระอุปัชฌาย์ หม่อมเจ้าพระอรุณนิภาคุณากร เป็นผู้ประทานศีล ผนวชแล้วประทับ ณ วัดราชบพิธสถิตมหาสีมารามราชวรวิหาร
ถึงปีฉลู พ.ศ. 2432 ได้ผนวชเป็นภิกษุ ณ พระอุโบสถ วัดพระศรีรัตนศาสดาราม พระพรหมมุนี (เหมือน สุมิตฺโต) วัดบรมนิวาสราชวรวิหาร เป็นพระอุปัชฌาย์ พระวรวงศ์เธอ พระองค์เจ้าพระอรุณนิภาคุณากร และพระเจ้าน้องยาเธอ กรมหมื่นวชิรญาณวโรรส เป็นพระกรรมวาจาจารย์ ได้รับพระนามฉายาว่า "ธมฺมรโต" ผนวชแล้วประทับ ณ วัดราชบพิธฯ ตามเดิม
ประวัติ > การศึกษา

หลังจากผนวชเป็นสามเณร ได้ทรงศึกษาพระปริยัติธรรมในหลายสำนัก ได้แก่ สำนักพระครูศีลสังวรและนายรอด ที่วัดราชบพิธ สำนักพระยาธรรมปรีชา (บุญ) ที่พระพุทธปรางค์ปราสาท สำนักสมเด็จพระวันรัต (แดง สีลวฑฺฒโน) ที่วัดสุทัศนเทพวรารามราชวรมหาวิหาร ก่อนเข้าสอบได้เสด็จไปฝึกซ้อมแปลกับสมเด็จพระพุทธโฆษาจารย์ (สา ปุสฺสเทโว) และพระเจ้าน้องยาเธอ กรมหมื่นวชิรญาณวโรรส
ขณะยังเป็นสามเณร ทรงเข้าสอบในปีระกา พ.ศ. 2428 ได้เปรียญธรรม 5 ประโยค พระบาทสมเด็จพระจุลจอมเกล้าเจ้าอยู่หัวพระราชทานวัตถุจตุปัจจัยมูลค่า 2 ชั่งเป็นรางวัล หลังจากผนวชเป็นพระภิกษุ ทรงเข้าสอบอีกในปี พ.ศ. 2434 ได้เพิ่มอีก 2 ประโยค รวมเป็นเปรียญธรรม 7 ประโยค
ประวัติ > เจ้าอาวาสวัดเทพศิรินทร์

พระบาทสมเด็จพระจุลจอมเกล้าเจ้าอยู่หัวมีพระราชประสงค์จะให้วัดเทพศิรินทราวาสราชวรวิหารมีโรงเรียนภาษาบาลี ทรงเห็นว่าหม่อมเจ้าพระศรีสุคตคัตยานุวัตร (หม่อมเจ้าพร้อม ธมฺมรโต) มีความรู้ภาษาบาลีเป็นอย่างดี สามารถจัดการศึกษาในวัดให้รุ่งเรืองได้ โปรดให้อาราธนาพระองค์ท่านไปเป็นอยู่วัดเทพศิรินทราวาสในปี พ.ศ. 2437 เมื่อพระวินัยรักขิต (นาม กาฬนาโม) อาพาธด้วยอหิวาตกโรค จนมรณภาพลงเมื่อวันอังคารที่ 30 เมษายน ปีนั้น หม่อมเจ้าพระศรีสุคตคัตยานุวัตรจึงขึ้นดำรงเจ้าอาวาสแทนสืบมา จนกระทั่งลาสิกขาบท รวมระยะเวลาในการดำรงตำแหน่งทั้งสิ้น 4 ปี
ในช่วงที่ดำรงตำแหน่งเจ้าอาวาส หม่อมเจ้าพระศรีสุคตคัตยานุวัตรได้พัฒนาวัดหลายประการ เช่น ปรับปรุงทัศนียภาพในวัด สร้างและซ่อมเสนาสนะ สร้างพระประธาน นำพระราชทรัพย์ที่ได้รับพระราชทานมาบำรุงการจัดการศึกษา เป็นต้น
สมณศักดิ์

17 มีนาคม พ.ศ. 2435 เป็นหม่อมเจ้าพระราชาคณะที่ หม่อมเจ้าพระศรีสุคตคัตยานุวัตร
13 พฤศจิกายน พ.ศ. 2441 ได้เลื่อนสมณศักดิ์เสมอพระราชาคณะชั้นธรรมที่ หม่อมเจ้าพระศรีสุคตคัตยานุวัตร ธรรมประดิบัติวรนายก ตรีปิฎกโกศล โศภนสุนทรวาจา มหาคณีศร บวรสังฆาราม คามวาสี
ลาสิกขาบท

หม่อมเจ้าพระศรีสุคตคัตยานุวัตร ทูลลาสิกขาบทเมื่อเดือนมีนาคม พ.ศ. 2441 จากนั้นได้เข้ารับราชการในกรมราชบัณฑิต จนกระทั่งดำรงตำแหน่งเจ้ากรมภูษามาลา ในรัชสมัยพระบาทสมเด็จพระจุลจอมเกล้าเจ้าอยู่หัว
ในฐานะที่ทรงเป็นราชบัณฑิต จึงได้มีโอกาสฉลองพระเดชพระคุณในงานพระราชพิธีบรมราชาภิเษก ในรัชกาลที่ 6 รัชกาลที่ 7 และรัชกาลที่ 9 โดยทำหน้าที่อัญเชิญพระชัยเนาวโลหะ นำเสด็จพระราชดำเนิน และร่วมกับราชบัณฑิตอื่น ๆ กับพราหมณ์ถวายน้ำราชาภิเษก ณ พระที่นั่งอัฐทิศอุทุมพรราชอาสน์
นอกจากนี้ยังได้รับการโปรดเกล้าฯ ให้เป็นผู้นำพระบรมวงศานุวงศ์ และข้าราชการสวดมนต์ในพระราชพิธีวิสาขะบูชา และเป็นผู้แทนพระองค์พระบาทสมเด็จพระเจ้าอยู่หัว ในพระราชพิธีมาฆบูชาอีกหลายคราว อีกทั้งยังได้ทรงเรียบเรียงมหาขันธก์ และอุโบสถขันธก์ ซึ่งทรงพระกรุณาโปรดเกล้าฯ ให้จัดพิมพ์เนื่องในวันมหาปวารณาถึง 4 ปี ต่อเนื่องกัน
โอรสธิดา

โอรสธิดาในหม่อมเจ้าพร้อม ลดาวัลย์ มีดังนี้
หม่อมราชวงศ์หญิงประนิธิ ลดาวัลย์
หม่อมราชวงศ์นักษัตร ลดาวัลย์ บิดาหม่อมหลวง อดุลเดช ลดาวัลย์
หม่อมราชวงศ์หญิงสุภัทรา พรหมบุตร
หม่อมราชวงศ์หญิงอาไทย ลดาวัลย์
หม่อมราชวงศ์ไกวัลย์ ลดาวัลย์
หม่อมราชวงศ์สันทัศก์ ลดาวัลย์
หม่อมราชวงศ์นิภัสร ลดาวัลย์
หม่อมราชวงศ์พรศรี ลดาวัลย์
หม่อมราชวงศ์อรีย์ชาติ ลดาวัลย์
สิ้นชีพิตักษัย

หม่อมเจ้าพร้อม ลดาวัลย์ ประชวรด้วยพระโรคชรา และสิ้นชีพิตักษัยอย่างสงบ เมื่อเวลา 17:00 น. ของวันศุกร์ที่ 28 มกราคม พ.ศ. 2498 ณ ตำหนักเลขที่ 182 ถนนกรุงเกษม สิริชันษา 86 ปี พระราชทานเพลิงศพ ณ สุสานหลวง วัดเทพศิรินทราวาสราชวรวิหาร เมื่อวันที่ 24 พฤษภาคม พ.ศ. 2498
เครื่องราชอิสริยาภรณ์

พ.ศ. 2449 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.) (สมัยนั้นเรียกว่าภัทราภรณ์)
พ.ศ. ไม่ปรากฎ –  เหรียญรัตนาภรณ์ รัชกาลที่ 5 ชั้นที่ 4 (จ.ป.ร.4)
พ.ศ. 2453 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
สภานิติบัญญัติแห่งชาติ (ประเทศไทย)

| สภานิติบัญญัติแห่งชาติ |
| --- | --- |

ประเภท
ประเภท: ระบบสภาเดี่ยว 
ผู้บริหาร
ประธาน: พรเพชร วิชิตชลชัย 
รองประธานคนที่ 1: สุรชัย เลี้ยงบุญเลิศชัย 
รองประธานคนที่ 2: พีระศักดิ์ พอจิต 
โครงสร้าง
สมาชิก: 250

กลุ่มการเมือง:   แต่งตั้ง (250)
การเลือกตั้ง
ระบบการเลือกตั้ง: แต่งตั้ง
ที่ประชุม

อาคารรัฐสภาไทย เขตดุสิต กรุงเทพมหานคร
สภานิติบัญญัติแห่งชาติ พ.ศ. 2557 (31 กรกฎาคม 2557 – 21 พฤษภาคม 2562) จัดตั้งขึ้นโดยคณะรักษาความสงบแห่งชาติหลังรัฐประหาร และได้ประกาศใช้รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 แทน รัฐธรรมนูญแห่งราชอาณาจักรไทย พุทธศักราช 2550
มาตรา 6 ของรัฐธรรมนูญฉบับชั่วคราวซึ่งแก้ไขเพิ่มเติมล่าสุดในฉบับที่ 3 กำหนดให้มีสภานิติบัญญัติแห่งชาติทำหน้าที่แทนสภาผู้แทนราษฎร วุฒิสภา และรัฐสภา มีจำนวนสมาชิกไม่เกิน 250 คน โดยมีหัวหน้าคณะรักษาความสงบแห่งชาติเป็นผู้เสนอชื่อ
ซึ่งในวันที่ 31 กรกฎาคม 2557 พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ แต่งตั้งสมาชิกจำนวน 200 คน ลาออกรวม 12 ราย และได้มีพระบรมราชโองการแต่งตั้งสมาชิกเพิ่มเติม 31 คน หลังจากนั้นมี สมาชิกเสียชีวิต 2 ราย คงเหลือ 217 ราย วันที่ 11 ตุลาคม พ.ศ. 2559 มีการแต่งตั้งเพิ่ม 33 ราย จนครบ 250 ราย วันที่ 27 กรกฎาคม 2560 ชูเกียรติ รัตนชัยชาญ เสียชีวิต คงเหลือสมาชิก 249 ราย
วันที่ 8 สิงหาคม 2557 สมาชิกนิติบัญญัติแห่งชาติได้มีการลงมติเลือกประธานและรองประธาน ผลปรากฏว่าศาสตราจารย์พิเศษ พรเพชร วิชิตชลชัย เป็นประธาน สุรชัย เลี้ยงบุญเลิศชัย เป็นรองประธานคนที่ 1 และ พีระศักดิ์ พอจิต เป็นรองประธานคนที่ 2
สื่อต่างประเทศวิจารณ์สภานี้ว่าเป็นสภาตรายาง เพราะมีสมาชิกที่เป็นทหารจำนวนมาก ด้านภายในประเทศสภานิติบัญญัติถูกวิจารณ์เรื่องการเพิ่มอำนาจให้กับพระมหากษัตริย์ในการแต่งตั้ง สถาปนา และถอดถอนสมณศักดิ์ของพระภิกษุในคณะสงฆ์ และแต่งตั้งกรรมการมหาเถรสมาคม รวมทั้งอำนาจให้พระมหากษัตริย์ให้ทรงแต่งตั้งประธานกรรมการ  กรรมการ ผู้อำนวยการทรัพย์สินส่วนพระมหากษัตริย์ และเลขานุการในคณะกรรมการทรัพย์สินส่วนพระมหากษัตริย์ตามพระราชอัธยาศัยสภานิติบัญญัติแห่งชาติ พ.ศ. 2557 ยังนับเป็นสภาแรกที่ออกพระราชบัญญัติมากถึง 450 ฉบับ พระราชกำหนด 16 ฉบับ (ณ วันที่ 1 กรกฎาคม พ.ศ. 2562) เฉพาะที่ประกาศในราชกิจจานุเบกษา โดยไม่นับรวมการแก้ไขรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 อีก 4 ฉบับ รวมทั้งสิ้น 470 ฉบับ (ณ วันที่ 1 กรกฎาคม พ.ศ. 2562)
สนช.ชุดนี้ยังมีมติในการแต่งตั้งตุลาการศาลปกครองและตุลาการศาลรัฐธรรมนูญอีกด้วย
สภานิติบัญญัติแห่งชาติประชุมครั้งสุดท้ายเมื่อวันอังคารที่ 7 พฤษภาคม พ.ศ. 2562 ก่อนจะสิ้นสุดการปฏิบัติหน้าที่อย่างเป็นทางการเมื่อวันอังคารที่ 21 พฤษภาคม พ.ศ. 2562 เนื่องจากมีการเผยแพร่ พระราชกฤษฎีกาเรียกประชุมรัฐสภา พ.ศ. 2562
รายนามสมาชิก > การแต่งตั้งรอบสอง

25 กันยายน 2557 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าโปรดกระหม่อมแต่งตั้งสมาชิกสภานิติบัญญัติแห่งชาติเพิ่มเติม ดังต่อไปนี้
| --- | --- |
  รองศาสตราจารย์ โกศล เพ็ชร์สุวรรณ์  พลโท จเรศักดิ์ อานุภาพ  นางสาว จินตนันท์ ชญาต์ร ศุภมิตร  นาย ฉัตรชัย ปิยะสมบัติกุล  รองศาสตราจารย์ ชูศักดิ์ ลิ่มสกุล  พลเอก ณัฐ อินทรเจริญ  พลเอก ดนัย มีชูเวท  นาย แถมสิน รัตนพันธุ์  พลเอก เทพพงศ์ ทิพยจันทร์  นาย บัญญัติ จันทน์เสนะ  นาย ปรีชา บัววิรัตน์เลิศ  พลเอก โปฎก บุนนาค  พลโท พงษ์สวัสดิ์ พรรณจิตต์  พลเอก พิศณุ พุทธวงศ์:   นาย มหรรณพ เดชวิทักษ์  พลเอก ยุทธศิลป์ โดยชื่นงาม  พลเอก รังสาทย์ แช่มเชื้อ  พลเอก วินัย สร้างสุขดี  รองศาสตราจารย์ วรพล โสคติยานุรักษ์  พลเอก ศุภวุฒิ อุตมะ  พลเรือเอก ศักดิ์สิทธิ์ เชิดบุญเมือง  พลเอก สุนทร ขำคมกุล  นาง สุรางคณา วายุภาพ  นาย อนุมัติ อาหมัด  พลเอก อภิรัชต์ คงสมพงษ์  พลเอก อรุณ สมตน  พลเอก อุดมชัย ธรรมสาโรรัชต์  พลเอก อุทิศ สุนทร
รายนามสมาชิก > การแต่งตั้งรอบสาม

22 ตุลาคม 2558 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าโปรดกระหม่อมแต่งตั้งสมาชิกสภานิติบัญญัติแห่งชาติเพิ่มเติมอีก 3 รายดังต่อไปนี้
รายนามสมาชิก > การแต่งตั้งรอบสี่

11 ตุลาคม 2559 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าโปรดกระหม่อมแต่งตั้งสมาชิกสภานิติบัญญัติแห่งชาติเพิ่มเติมอีก 33 รายดังต่อไปนี้
| --- | --- |
  พลโท กนิษฐ์ ชาญปรีชา  พลอากาศเอก จิรวัฒน์ มูลศาสตร์  นาย เจน นำชัยศิริ  พลตรี เจริญชัย หินเธาว์  รองศาสตราจารย์ น.สพ.เจริญศักดิ์ ศาลากิจ  พลโท เฉลิมพล ศรีสวัสดิ์  พลอากาศเอก ชัยพฤกษ์ ดิษยะศริน  พลตำรวจโท ชาญเทพ เสสะเวช  พลอากาศเอก ชูชาติ บุญชัย  พลโท ณรงค์พันธ์ จิตต์แก้วแท้  พลเอก ณัฐพล นาคพาณิชย์  พลเรือเอก ทวีชัย บุญอนันต์  พลเอก ธนดล สุรารักษ์  พลโท ธรรมนูญ วิถี:    พลเรือเอก นริส ประทุมสุวรรณ   นาย ปรีดี ดาวฉาย   พลเรือเอก พลเดช เจริญพูล   พลตรี พัลลภ เฟื่องฟู   พลเรือโท รัตนะ วงษาโรจน์   พลเรือเอก ลือชัย รุดดิษฐ์   นายกองเอก วิทยา ผิวผ่อง   พลตรี วุฒิชัย นาควานิช   พลตำรวจโท ศานิตย์ มหถาวร   พลโท ศิริชัย เทศนา   พลเอก ศุภรัตน์ พัฒนาวิสุทธิ์   พลเอก สมศักดิ์ นิลบรรเจิดกุล   พลเอก สรรชัย อจลานนท์   พลตรี สันติพงศ์ ธรรมปิยะ   นาย สุชาติ ตระกูลเกษมสุข   พลเรือเอก สุชีพ หวังไมตรี   พลอากาศเอก สุทธิพงษ์ อินทรียงค์   พลเอก สุรใจ จิตต์แจ้ง   พลอากาศเอก สุรศักดิ์ ทุ่งทอง
รายนามสมาชิก > การแต่งตั้งรอบห้า

วันที่ 3 กุมภาพันธ์ พ.ศ. 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ แต่งตั้งสมาชิกสภานิติบัญญัติแห่งชาติเพิ่มเติมอีก 3 คนดังต่อไปนี้
พลเอก ชัยชาญ ช้างมงคล
พลเอก สสิน ทองภักดี
พลเอก ธนเกียรติ ชอบชื่นชม
วันจันทร์ที่ 17 กันยายน พ.ศ. 2561 พลเอก ยุวนัฎ สุริยกุล ณ อยุธยา ได้ยื่นหนังสือลาออกจากตำแหน่งสมาชิกสภานิติบัญญัติแห่งชาติต่อประธานสภานิติบัญญัติแห่งชาติโดยให้เหตุผลเรื่องสุขภาพทำให้จำนวนสมาชิกเหลือ 245 คน
ต่อมาวันจันทร์ที่ 1 ตุลาคม พ.ศ. 2561 พลเอก เฉลิมชัย สิทธิสาท อดีต ผู้บัญชาการทหารบก และ พลอากาศเอก จอม รุ่งสว่าง อดีต ผู้บัญชาการทหารอากาศ ได้ยื่นหนังสือลาออกจากการเป็นสมาชิกสภานิติบัญญัติแห่งชาติเพื่อไปรับตำแหน่งองคมนตรีส่งผลให้เหลือสมาชิกทั้งสิ้น 243 คน ในเวลาต่อมานาย อำพน กิตติอำพน ได้ยื่นหนังสือลาออกจากตำแหน่งสมาชิกสภานิติบัญญัติแห่งชาติเพื่อไปรับตำแหน่งองคมนตรี คงเหลือสมาชิกทั้งสิ้น 238 คน
การประชุม

มีรัฐพิธีเปิดประชุมสภานิติบัญญัติแห่งชาติในวันที่ 7 สิงหาคม 2557 โดย สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ทรงเป็นประธาน วันที่ 8 สิงหาคม 2557 มีการประชุมสภานิติบัญญัติแห่งชาติครั้งแรกเพื่อเลือกประธาน ผลปรากฏว่าศาสตราจารย์พิเศษพรเพชร วิชิตชลชัย ได้รับเลือก
วันที่ 18 สิงหาคม 2557 เวลา 09.19 น. มีพิธีรับสนองพระบรมราชโองการโปรดเกล้าแต่งตั้งประธานและรองประธาน สภานิติบัญญัติแห่งชาติ และในเวลา 10.10 น. ได้มีการประชุมสภานิติบัญญัติแห่งชาตินัดที่ 2 เพื่อพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2558[ต้องการอ้างอิง]
วันที่ 19 สิงหาคม 2557 คณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ 2558 เป็นวันแรก โดยคณะกรรมาธิการฯ อนุญาตให้ผู้ที่มาชี้แจงรับฟังเท่านั้น ไม่อนุญาตให้สื่อมวลชนเข้าร่วมรับฟังการพิจารณา และไม่มีการถ่ายทอดการประชุม นรรัตน์ พิมเสน เลขาธิการวุฒิสภา ปฏิบัติหน้าที่เลขาสภานิติบัญญัติแห่งชาติ ระบุเหตุผลว่า อาจเป็นเพราะต้องการพิจารณาอย่างรวดเร็ว นอกจากนี้ ตั้งแต่วันที่ 18 สิงหาคม สื่อมวลชนไม่ได้รับอนุญาตให้ไปสัมภาษณ์ คสช. ที่บริเวณชั้นลอย อาคารรัฐสภา 1 ซึ่งปกติสื่อมวลชนไปรอสัมภาษณ์นายกรัฐมนตรี
วันที่ 21 สิงหาคม 2557 สภานิติบัญญัติแห่งชาติมีวาระการประชุมวาระเดียว คือ การให้ความเห็นชอบบุคคลที่จะมาดำรงตำแหน่งนายกรัฐมนตรี ซึ่งผลปรากฏว่า พลเอก ประยุทธ์ จันทร์โอชา ได้รับเลือก
เมื่อวันที่ 25 กันยายน 2557 สภานิติบัญญัติแห่งชาติให้อำนาจตนเองถอดถอนผู้ดำรงตำแหน่งทางการเมือง นับเป็นอีกก้าวหนึ่งเพื่อถอนรากถอนโคนอิทธิพลของอดีตนายกรัฐมนตรี พันตำรวจโท ทักษิณ ชินวัตร
วันที่ 28 พฤศจิกายน 2557 สภานิติบัญญัติแห่งชาติปฏิเสธการเพิ่มหลักฐาน 72 ชิ้นในคดีรับจำนำข้าวของยิ่งลักษณ์ มีกำหนดการนั่งพิจารณาคดีการฟ้องให้ขับออกจากตำแหน่งครั้งแรกในวันที่ 9 มกราคม 2558
วันที่ 23 มกราคม 2558 สภานิติบัญญัติแห่งชาติลงมติฟ้องให้ขับยิ่งลักษณ์ออกจากตำแหน่งฐานละเลยต่อหน้าที่ต่อโครงการรับจำนำข้าว เป็นผลให้เธอถูกห้ามเล่นการเมืองห้าปี นอกจากนี้ ยังถูกแจ้งข้อกล่าวหาทางอาญาต่อโครงการ ซึ่งอาจส่งผลให้ได้รับโทษจำคุกอีกหากพบว่ามีความผิด หลังมีมติดังกล่าว ยิ่งลักษณ์ถูกห้ามแถลงข่าว
วันที่ 3 มีนาคม 2558 สภานิติบัญญัติแห่งชาติได้มีมติให้ญาติของสมาชิกที่ดำรงตำแหน่งเป็นผู้ช่วยให้ออกจากตำแหน่ง
วันที่ 9 เมษายน 2559 สภานิติบัญญัติแห่งชาติเห็นชอบเป็นเอกฉันท์ให้เพิ่มคำถามประชามติว่าจะให้รัฐสภาลงมติเลือกนายกรัฐมนตรีใน 5 ปีหลังรัฐสภาชุดแรกตามรัฐธรรมนูญนี้ได้หรือไม่
แหล่งข้อมูลอื่น

ข้อบังคับการประชุมสภานิติบัญญัติแห่งชาติ พ.ศ. ๒๕๕๗
ข้อบังคับการประชุมสภานิติบัญญัติแห่งชาติ (ฉบับที่ ๒) พ.ศ. ๒๕๕๙
ข้อบังคับการประชุมสภานิติบัญญัติแห่งชาติ (ฉบับที่ ๓)  พ.ศ. ๒๕๕๙
ข้อบังคับว่าด้วยประมวลจริยธรรมของสมาชิกสภานิติบัญญัติแห่งชาติและกรรมาธิการ พ.ศ. ๒๕๖๑
| ด ค กสภานิติบัญญัติแห่งชาติ (ประเทศไทย) |
| --- | --- |
 2515  2516  2520  2534  2549  2557
อำเภอบันนังสตา

| อำเภอบันนังสตา |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Bannang Sata
แม่น้ำปัตตานี มองจากเขื่อนบางลาง
คำขวัญ: ถิ่นนามะปราง บางลางอุทยาน อนุสรณ์สะพานโบราณ คู่บ้านกล้วยหิน
แผนที่จังหวัดยะลา เน้นอำเภอบันนังสตา
พิกัด: 6°16′0″N 101°15′52″E﻿ / ﻿6.26667°N 101.26444°E﻿ / 6.26667; 101.26444
ประเทศ:  ไทย
จังหวัด: ยะลา
พื้นที่
 • ทั้งหมด: 629.0 ตร.กม. (242.9 ตร.ไมล์)
ประชากร (2564)
 • ทั้งหมด: 63,514 คน
 • ความหนาแน่น: 100.98 คน/ตร.กม. (261.5 คน/ตร.ไมล์)
รหัสไปรษณีย์ : 95130
รหัสภูมิศาสตร์: 9503
ที่ตั้งที่ว่าการ: ที่ว่าการอำเภอบันนังสตา ถนนยะลา-เบตง ตำบลบันนังสตา อำเภอบันนังสตา จังหวัดยะลา 95130
 ส่วนหนึ่งของสารานุกรมประเทศไทย
บันนังสตา เป็นอำเภอหนึ่งของจังหวัดยะลา
ที่ตั้งและอาณาเขต

อำเภอบันนังสตาตั้งอยู่ทางตอนกลางของจังหวัด ห่างจากอำเภอเมืองยะลา 39 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอยะหา อำเภอกรงปินัง และอำเภอรามัน
ทิศตะวันออก ติดต่อกับอำเภอรือเสาะและอำเภอศรีสาคร (จังหวัดนราธิวาส)
ทิศใต้ ติดต่อกับอำเภอธารโต
ทิศตะวันตก ติดต่อกับรัฐเกอดะฮ์ (ประเทศมาเลเซีย)
ประวัติ

อำเภอบันนังสตาเดิมชื่อว่า อำเภอบาเจาะ (ยาวี: باچوق; รูมี: Bachok)  ขึ้นกับเมืองรามัน ตั้งเมื่อปี พ.ศ. 2450 ต่อมาได้ยกเลิกหัวเมืองต่าง ๆ จึงได้ย้ายอำเภอมาตั้งที่แห่งใหม่แล้วตั้งชื่อว่า อำเภอบันนังสตา (ยาวี: بنڠ ستار; รูมี: Benang Setar)  เป็นภาษามลายูปัตตานี  มาจากคำว่า บันนัง หรือ เบินดัง มีความหมายว่า "ที่นา" กับคำว่า สตา ที่หมายถึงต้นมะปราง รวมกันจึงมีความหมายว่า "นามะปราง" หรือ "ที่นาที่มองเห็นต้นมะปรางได้แต่ไกล"
อำเภอบันนังสตาและอำเภอธารโตแวดล้อมไปด้วยภูเขาและป่าไม้ โดยเฉพาะบริเวณภูเขาจึงมีแหล่งแร่ธาตุ ทำให้เกิดการทำเหมืองดีบุก วุลแฟรม แมงกานีส ตะกั่ว ประมาณ 30 เหมือง และเป็นที่มาของตราประจำจังหวัดยะลา
การแบ่งเขตการปกครอง > การปกครองส่วนภูมิภาค

การปกครองมี 6 ตำบล 50 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1. | บันนังสตา |  |  |  | (Bannang Sata) |  |  |  | 11 หมู่บ้าน |
| 2. | บาเจาะ |  |  |  | (Bacho) |  |  |  | 5 หมู่บ้าน |
| 3. | ตาเนาะปูเต๊ะ |  |  |  | (Tano Pute) |  |  |  | 10 หมู่บ้าน |
| 4. | ถ้ำทะลุ |  |  |  | (Tham Thalu) |  |  |  | 5 หมู่บ้าน |
| 5. | ตลิ่งชัน |  |  |  | (Taling Chan) |  |  |  | 13 หมู่บ้าน |
| 6. | เขื่อนบางลาง |  |  |  | (Khuean Bang Lang) |  |  |  | 6 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอบันนังสตาประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลบันนังสตา ครอบคลุมพื้นที่บางส่วนของตำบลบันนังสตา
เทศบาลตำบลเขื่อนบางลาง ครอบคลุมพื้นที่ตำบลเขื่อนบางลางทั้งตำบล
องค์การบริหารส่วนตำบลบันนังสตา ครอบคลุมพื้นที่ตำบลบันนังสตา (เฉพาะนอกเขตเทศบาลตำบลบันนังสตา)
องค์การบริหารส่วนตำบลบาเจาะ ครอบคลุมพื้นที่ตำบลบาเจาะทั้งตำบล
องค์การบริหารส่วนตำบลตาเนาะปูเต๊ะ ครอบคลุมพื้นที่ตำบลตาเนาะปูเต๊ะทั้งตำบล
องค์การบริหารส่วนตำบลถ้ำทะลุ ครอบคลุมพื้นที่ตำบลถ้ำทะลุทั้งตำบล
องค์การบริหารส่วนตำบลตลิ่งชัน ครอบคลุมพื้นที่ตำบลตลิ่งชันทั้งตำบล
ประชากร

ประชากรส่วนใหญ่ของอำเภอบันนังสตาประกอบอาชีพทำสวนยางพารา ทำสวนผลไม้ และค้าขาย
แหล่งข้อมูลอื่น

6°15′24″N 101°16′39″E﻿ / ﻿6.25671°N 101.27747°E﻿ / 6.25671; 101.27747
แผนที่และภาพถ่ายทางอากาศของ อำเภอบันนังสตา
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
อันดับของขนาด (มวล)
แหล่งข้อมูลอื่น

Mass units conversion calculator
Mass units conversion calculator JavaScript เก็บถาวร 2008-04-01 ที่ เวย์แบ็กแมชชีน
เกมพีระมิด (เว็บตูน)

| เกมพีระมิด> 피라미드 게임 Pilamideu Geim |
| --- | --- |
แนว: ดรามา
เขียนโดย: Dalgonyak
บริการเว็บตูน: เนเวอร์ เว็บตูน (เกาหลี) ไลน์ เว็บตูน (อังกฤษ)
วางจำหน่ายตั้งแต่: 24 มกราคม 2020 – 22 เมษายน 2022
การดัดแปลงโทรทัศน์
เกมพีระมิด (2024)
เกมพีระมิด (เกาหลี: 피라미드 게임; อาร์อาร์: Pilamideu Geim) เป็นเว็บตูนเกาหลีใต้ที่เผยแพร่ในรูปแบบเว็บตูนที่เขียนและวาดโดย Dalgonyak ตีพิมพ์ในแพลตฟอร์มเว็บตูนของ ได้เผยแพร่เป็นรายสัปดาห์ทางผ่านทางแพลตฟอร์มเนเวอร์ เว็บตูน ของบริษัทเนเวอร์ คอร์ปอเรชั่นตั้งแต่เดือนมกราคม 2020 ถึงเมษายน 2022 มันฮวาได้รับการตีพิมพ์เป็นภาษาอังกฤษโดยไลน์ เว็บตูนมีการประกาศสร้างเป็นซีรีส์แอนิเมชั่นโดยจะสตรีมบนเเ พLaftelต่อมามีการประกาศการดัดแปลงละครโทรทัศน์เกาหลีใต้และละครโทรทัศน์เรื่องนี้จะฉายทางช่องTVINGตั้งแต่วันที่ 29 กุมภาพันธ์ ค.ศ. 2024 ถึงวันที่ 21 มีนาคม ค.ศ. 2024
แหล่งข้อมูลอื่น

Official website on Naver Webtoon (ในภาษาเกาหลี)
Official website on Line Webtoon (ในภาษาอังกฤษ)
เติงกูอามีร์ นัซเซอร์ อิบราฮิม

เติงกูอามีร์ นัซเซอร์ อิบราฮิม บินติ อัลมาร์ฮุม เติงกูอาริฟ เบนดาฮารา อิบราฮิม (ประสูติเมื่อวันที่ 25 สิงหาคม พ.ศ. 2529) เป็นพระราชวงศ์ปะหัง พระองค์เป็นพระราชโอรสบุญธรรมของ สมเด็จพระราชาธิบดีอับดุลละฮ์ ชะฮ์ สุลต่านแห่งรัฐปะหังองค์ปัจจุบันและเติงกูอัมปวน(พระมเหสี)ตุนกู ฮาจะฮ์ อาซีซะฮ์ อามีนะฮ์ ไมมูนะฮ์ อิซกันดารียะฮ์
↑  January 2020, Updated a year ago on 21 (21 มกราคม 2020). "King, Queen grace conferment of rank for two sons | Malaysiakini". Malaysiakini. สืบค้นเมื่อ 6 ตุลาคม 2020.
เติงกูอาหมัด อิซกันดาร์ ชะฮ์

เติงกูอาหมัด อิซกันดาร์ ชะฮ์ อิบนี เติงกู เติงกู อับดุลละห์ (ประสูติและสิ้นพระชนม์เมื่อวันที่ 24 กรกฎาคม พ.ศ. 2533) เป็นพระราชโอรสแห่งสุลต่านแห่งรัฐปะหัง พระองค์เป็นพระราชโอรสองค์แรก ของสุลต่านแห่งรัฐปะหังองค์ที่ 6 คือ สมเด็จพระราชาธิบดีอับดุลละฮ์ ชะฮ์ (สุลต่านอับดุลละฮ์ อัล-ฮัจ) และพระราชมารดา ตุนกู ฮาจะฮ์ อาซีซะฮ์ อามีนะฮ์ ไมมูนะฮ์ อิซกันดารียะฮ์ เติงกูอัมปวน แห่งรัฐปะหัง พระองค์สิ้นพระชนม์เในวันเดียวกันที่โรงพยาบาล เติงกู อัมปวน อัฟซัน เมืองกวนตัน รัฐปะหัง ประเทศมาเลเซีย
วอลเลย์บอลหญิงชิงแชมป์โลก 2014 รอบคัดเลือก โซนแอฟริกา

วอลเลย์บอลหญิงชิงแชมป์โลก 2014 รอบคัดเลือก (ซีเอวีบี) เป็นการแข่งขันวอลเลย์บอลหญิงชิงแชมป์โลกเพื่อหาสมาชิก 2 ประเทศ เข้าร่วมการแข่งขัน ที่ประเทศอิตาลี